Det er unødvendigt at gaa nærmere ind paa, hvorledes Bygningen 

 var tænkt indrettet; derimod bør det nævnes, at Udgifterne ved 

 dens Opførelse ansloges til ca. 116,660 Kr., hvortil kom et Beløb 

 paa ca. 4,000 Kr. til Anskaffelse af Apparater etc. 



Konsistorium tilstillede straks (15. November) det mathematisks 

 naturvidenskabelige Fakultet Sagen, og dette afgav under 11. De= 

 cember et i høj Grad misrekommanderende Svar, der maatte virke 

 som en kold Douche: »Fakultetet maatte erklære, at det ikke kunde 

 se Betimeligheden og Nødvendigheden af en saadan omfattende 

 Foranstaltning, saalænge det ikke tydeligt fremgik af de faktiske 

 Forhold, at der var den fornødne Trang til et saadant nyt Labo* 

 ratorium tilstede, . . . det fremgik saavel af vort Universitets som af 

 Videnskabens Historie i Almindelighed, at hvor den rette Trang 

 til videnskabelig Virksomhed var tilstede, kunde vigtige Resultater 

 opnaas ved smaa Midler. Hvad der var fremkommet i Sagen, talte 

 formentlig aldeles ikke for Opførelsen af et plantefysiologisk Labo* 

 ratorium i det Omfang, som foresloges, og selv Docenten i Plante* 

 anatomi, som stod Faget nærmest, havde kun anbefalet Opførelsen, 

 fordi der da vilde kunne skaffes bedre Plads for planteanatomiske 

 Øvelser«. Fakultetet maatte bestemt fraraade den foreliggende Plan, 

 saalænge Universitetets Krav om Udvidelse og Forbedring af 

 Kaarene for Mineralogisk Museum og Polyteknisk Læreanstalt ikke 

 var tilfredsstillede, »og saalænge Foretagendets Nødvendighed ikke 

 var bevist paa en mere fyldestgørende Maade.« 



Uden iøvrigt ellers at komme nærmere ind paa selve Planen ud* 

 talte Fakultetet til Slutning, at den led »af meget væsentlige Mangler, 

 saa at en fuldstændig Omarbejdelse maatte anses for nødvendig, 

 hvis man skulde beslutte sig til at gennemføre Planen.« 



Efter at have modtaget denne Skrivelse paalagde Konsistorium, 

 uden at lade sig afskrække af Fakultetets afvisende Holdning, det 

 af Didrichsen, Panum, Warming og R. Pedersen bestaaende Udvalg, 

 til hvilket Professor Holten nu blev tilforordnet, at tage Bygnings* 

 planen under fornyet Overvejelse. Docent Pedersen imødegik i en 

 Skrivelse til dette Udvalg Fakultetets Bemærkninger og Kritik, 

 medens Docent Warming synes at have ændret Standpunkt i en 

 ret afgørende Grad. Der foreligger i alt Fald en udførlig Rede* 

 gøreise fra ham til »Udvalget for et plantefysiologisk Laboratoriums 

 Opførelse«, dateret 20. September 1881, med en Efterskrift, dateret 

 26. September. 



12 89 



